Madara Saidī-Ndure
Madara Saidī-Ndure (dzimusi Madara Palameika 1987. gada 18. jūnijā Talsos) ir bijusī latviešu vieglatlēte, šķēpa metēja, Latvijas rekordiste šķēpa mešanā (66,18 m). Viņas treneris ir tēvs Gints Palameiks. Piedalījusies divās olimpiskajās spēlēs, vairākos Pasaules un Eiropas čempionātos (augstākā vieta 2014. gada Eiropas čempionātā ieņemtā 4. vieta). M. Saidī-Ndure ir 2016. gada Dimanta līgas seriāla kopvērtējuma uzvarētāja, kas ir Latvijas vieglatlētu augstākais sasniegums šajās sacensībās.